Blīdenes muiža

Blīdenes muižas, arī Lielblīdenes muižas () kungu māja atrodas Saldus novada Blīdenes pagasta Blīdenē. Lielblīdenes muižas apbūve ir vietējas nozīmes kultūrvēstures piemineklis, bet pašlaik ir pamesta un izpostīta.

 Vēsture 
Blīdenes muiža izveidojusies Jaunpils draudzes novadā pie senā Dobeles - Saldus ceļa. Tajā ietilpa Lielblīdenes (Groß-Blieden) un Mazblīdenes (Klein-Blieden) muiža ar trim pusmuižām — Agates (Agathenhof), Zīles (Friedrichshof) un Ottes (Ottenhof) muižu.
Lielblīdenes un Mazblīdenes muižas 17. gadsimtā piederēja fon der Rekes dzimtai, no 1716. līdz 1816. gadam Keizerlingu dzimtai, pēc tam tās nopirka Žanno fon Mēdems un Blīdenes - Remtes ceļa malā uzcēla Pilsblīdenes muižas pili.

1920. gada zemes reformas laikā Blīdenes muižu un mācītājmuižu sadalīja 141 vienībā 2226 ha kopplatībā. 
Kungu mājā ierīkoja Blīdenes lauksaimniecības biedrības namu.

 Atsauces 

Kategorija:Blīdenes pagasts
Kategorija:Muižas Latvijā